Document ID: 32008R1303

KOMISIJOS REGLAMENTAS (EB) Nr. 1303/2008
2008 m. gruodžio 18 d.
kuriuo taisomas Reglamentas (EB) Nr. 983/2008, kuriuo patvirtinamas planas skirti valstybėms narėms 2009 biudžetiniais metais lėšų maisto produktams iš intervencinių atsargų labiausiai nepasiturintiems asmenims Bendrijoje tiekti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio g punktą kartu su 4 straipsniu,
kadangi:
(1)
Komisijos reglamento (EB) Nr. 983/2008 (2) III priede, kuriame nustatomas cukraus kiekis, kurį leidžiama perkelti Bendrijos teritorijoje, dėl administracinės klaidos neteisingai nurodytos Lietuvos ir Portugalijos agentūros, kurioms suteikiamas leidimas gauti cukrų. Siekiant užtikrinti tinkamą plano įgyvendinimą, šias klaidas būtina ištaisyti.
(2)
Atitinkamai reikėtų pataisyti Reglamentą (EB) Nr. 983/2008. Pataisymas turėtų būti taikomas nuo to reglamento įsigaliojimo dienos.
(3)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 983/2008 III priedo ketvirtas stulpelis „Gavėjas“ iš dalies keičiamas taip:
1)
2 punkto įrašas „Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal“ pakeičiamas įrašu „IFAP, Portugal“.
2)
4 punkto įrašas „NMA, Lietuva“ pakeičiamas įrašu „Lietuvos žemės ūkio ir maisto produktų rinkos reguliavimo agentūra, Lietuva“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2008 m. spalio 10 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gruodžio 18 d.

Labels: 17
19
5
0
3
6
18